RESOLUCIÓN do 2 de agosto de 2018 pola que se publica o plan de estudos do máster universitario en Arquitectura da Paisaxe Juana de Vega pola Universidade da Coruña e a Universidade de Santiago de Compostela.
Universidade da Coruña — III. Outras disposicións — 17/08/2018

O máster universitario en Arquitectura da Paisaxe Juana de Vega obtivo a verificación do plan de estudios polo Consello de Universidades, previo informe favorable da Axencia Nacional de Avaliación da Calidade e Acreditación, e a autorización da Comunidade Autónoma de Galicia para a súa implantación. Por Acordo do Consello de Ministros do 28 de outubro de 2011 estableceuse o carácter oficial do título e a súa inscrición no Rexistro de Universidades, Centros e Títulos (RUCT) (publicado no Boletín Oficial del Estado, BOE, do 25 de novembro de 2011, pola Resolución da Secretaría Xeral de Universidades do 7 de novembro de 2011). O seu plan de estudos foi publicado por Resolución do 28 de novembro de 2011, no BOE do 13 de xaneiro de 2012 e corrixido por Resolución do 13 de xuño de 2018, no BOE do 14 de xullo de 2018.
Polo exposto, de conformidade co disposto no artigo 35.4 da Lei orgánica 6/2001, de universidades, na redacción dada pola Lei orgánica 4/2007,
Publicar o plan de estudos conducente á obtención do título de máster universitario en Arquitectura da Paisaxe Juana de Vega pola Universidade da Coruña e a Universidade de Santiago de Compostela, que se estrutura segundo consta no anexo.
A Coruña, 2 de agosto de 2018
Código RUCT: 4312452.
Plan de estudos que se inicia no curso 2015/2016 por modificación do plan anterior.
Estrutura das ensinanzas (Real decreto 1393/2007, anexo I, punto 5.1):
1. Rama de coñecemento á que se adscribe o título: Enxeñaría e Arquitectura.
2. Distribución do plan de estudos en créditos ECTS, por tipo de materia:
3. Contido do plan de estudos.
A unidade temporal de todas as materias é cuadrimestral e existe un equilibrio de créditos entre o 1º e o 2º cuadrimestre.
4. Condicións de terminación.
O alumnado, para obter o título de Máster Universitario en Arquitectura da Paisaxe Juana de Vega, deberá superar 60 créditos ECTS, distribuídos de acordo co punto 2, sen prexuízo de ter que superar ademais, de ser o caso, en función da súa titulación de acceso, os créditos dos complementos formativos dunha ou das dúas materias, con 3 créditos ECTS cada unha, que se indican a continuación:
– Deseño Gráfico da Paisaxe.
– Ciencias Ambientais Aplicadas á Paisaxe.
Código RUCT: 4312452.
Plan inicial.
Este plan foi publicado pola Resolución da Universidade da Coruña do 28 de novembro de 2011 no BOE do 13 de xaneiro de 2012 e corrixido pola Resolución do 13 de xuño de 2018 no BOE do 14 de xullo de 2018.
Estrutura das ensinanzas (Real decreto 1393/2007, anexo I, punto 5.1):
1. Rama de coñecemento á que se adscribe o título: Enxeñaría e Arquitectura.
2. Distribución do plan de estudos en créditos ECTS, por tipo de materia:
3. Contido do plan de estudos.
*Preséntanse como dous itinerarios diferentes en función da titulación de procedencia do alumno.
4. Condicións de terminación.
O alumnado, para obter o título de máster universitario en Arquitectura da Paisaxe Juana de Vega, deberá superar 60 créditos ECTS, distribuídos de acordo co punto 2.
A titulación de acceso do alumnado será a que indique cal das dúas materias de especialización deba cursar:
– Deseño Gráfico da Paisaxe.
– Ciencias Ambientais Aplicadas á Paisaxe.